Rikunarita-ORG/Wikinium huggingface dataset:
# Blaa sniaghtee

| Blaa sniaghtee |
| --- |
|  *Galanthus nivalis*
 Caslys strughtooryn *Galanthus nivalis* liorish O. W. Thomé |
| Rang oaylleeagh |
|

|  |  |
| --- | --- |
| Reeriaght: | Plantae  |
| Rheynn: | Angiospermae  |
| (neu-rheynnit): | Monocotyn  |
| Oardagh: | Asparagales  |
| Kynney: | Amaryllidaceae  |
| Clein: | Galantheae  |
| Genus: | Galanthus L. |

 |

She genus dy lossreeyn sheer-vio eh Galanthus, ny **blaaghyn sniaghtee**. T'ad cur magh blaaghyn 'sy gheurey dy cadjin, agh ta kuse jeu cur magh blaaghyn leah 'syn arrey ny anmagh 'syn 'ouyr.

## Jalloo-oaylleeaght

T'ad cur magh daa ny traa duillagyn linnagh dy cadjin, as gass gyn duillag. Ta un vlaa bane clagagh oc. Cha nel petyllyn echey; t'eh jeant jeh shey teepallyn.

## Ymmyd

Ta galantamine ayndaue, as ta ymmyd jeant jeh er son lheeys çhingys Alzheimer as çhindyssyn cooinaghtyn elley.

## Imraaghyn
# Yn Chorsickey

| Yn Chorsickey *Corse* *Corsica* |
| --- |
| —  **Ard y Rank**  — |
|

|  |  |
| --- | --- |
|  **Brattagh** |  **Logo** |

 |
| Soiaghey ny Corsickey er caslys-çheerey yn RankSoiaghey ny Corsickey er caslys-çheerey yn Rank |
| Co-ordnaidyn: ﻿ / ﻿ |
| Çheer |  Y Rank |
| Rheynnyn | Yn Chorsickey Eaghtyragh Yn Chorsickey Yiass |
| Meoiraght | Aiacciu |
| **Reiltys** |
|  - Colught | Çhionnal y Chorsickey |
|  - Eaghtyrane | Gilles Simeoni (Inseme per a Corsica)  |
| **Eaghtyr** |
|  - Yn clane | 8,680 km² (3,351.4 mi ker) |
| **Earroo yn phobble** (2008) |
|  - Yn clane | 302,000 |
|  **- Glooaght** | 34.8/km² (90.1/mi ker) |
| Cryss hraa | CET (UTC+1) |
|  - Sourey (TTSL) | CEST (UTC+2) |
| ISO 3166-2 | FR-H |
| NUTS 2 | FR83 |
| Ynnyd-eggey | www.corse.fr |

Ta'n **Chorsickey** (Frangish: *Corse*, Corsickish: *Corsica*) ny kiarroo ellan smoo 'sy Veanvooir (lurg yn Çhissyl, yn Tardeen as Yn Cheeprey). T'ee soit sheear veih'n Iddaal, shiar yiass veih'n Rank as twoaie veih'n Tardeen. She Aiacciu preeu-valley yn ellan.

**Y Chorsickey**
## Kianglaghyn magh

* PhotoGlobe - Yn Chorsickey
* CNN
* Ollooscoill y Chorsickey
* Corsica - Wikivoyage

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Ny h-Ellanyn Canaaragh

| Ny h-Ellanyn Canaaragh *Canarias* (Spaainish) |
| --- |
| —  **Boodeeys hene-reiltagh**  — |
|

|  |  |
| --- | --- |
|  **Brattagh** |  **Armys** |

 |
| **Anthym:Himno de Canarias* "Anthym ny h-Ellanyn Canaaragh" |
| Soiaghey ny h-Ellanyn Canaaragh |
| Co-ordnaidyn: ﻿ / ﻿ |
| Çheer |  Y Spaainey |
| Preeu-valley | Las Palmas de Gran Canaria |
| Çhengaghyn oikoil | Spaainish |
| **Reiltys** |
|  - Eaghtyrane | Ángel Víctor Torres (PSC–PSOE)  |
| **Eaghtyr** |
|  - Yn clane | 7,493 km² (2,893.1 mi ker) |
| **Earroo yn phobble** |
|  - Yn clane | 2,228,862 |
|  **- Glooaght** | 290/km² (751.1/mi ker) |
| Cryss hraa | WET (UTC0) |
|  - Sourey (TTSL) | WEST (UTC+1) |
| Coad ISO 3166 | ES-CN |
| Ynnyd-eggey | www.gobcan.es |

She boodeeys hene-reiltagh jeh'n Spaainey ad **ny h-Ellanyn Canaaragh** (Spaainish: *Canarias*). T'ad Tenerife, Fuerteventura, Gran Canaria, Lanzarote, La Palma, La Gomera, El Hierro as La Graciosa ny preeu-ellanyn. She Las Palmas de Gran Canaria yn preeu-valley.

## Imraaghyn

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Alcoal

Ta **alcoal** yn drug t'ayns joughyn gollrish vodka, lhune as feeyn.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Alkaloyd

She co-vunstoo as breneenyn nitrageen bunneydagh ayndaue ad **alkaloydyn**. Ta'n ennym ass *alkalaih*. T'ad goll er co-haaghey ec ymmodee bioagyn. Ta ymmodee fir jeu nieunagh da bioagyn elley; ta bree potacareeagh oc dy mennick, as ta ymmyd jeant jeu myr stoo lheeys, druggaghyn-soccar, as ayns oardee entheogenagh. T'ad goaill stiagh cocaine (ny anloaghtan as greeseyder), caffeen, nicoteen, morfeen as quineen. Ta blass sharroo oc dy cadjin.

Strughtoor caffeen, ny alkaloyd pureen
Strughtoor vinblasteen, ny alkaloyd lheihys kemmigagh ass lus ny feoghaig Vadagascar
Strughtoor ephedreen, ny alkaloyd phenethylameen
## Imraaghyn
# Bea-oaylleeaght

|  |  |
| --- | --- |
|  |  |
|  |  |

Veih kione y çheu hoshtal, myr y clag: *E. coli*, renniagh chrouwagh, gaselle, caraig
She oaylleaght najooragh ee **bea-oaylleeaght**, bentyn da studeyrys er bea, reddyn bio, as ny haghtyn t'ad eddyr-obbraghey as obbraghey er yn çhymbyllaght. Ta bea-oayllee jannoo studeyrys er troggal, obbyr, aase, bun, aafilley as rheam reddyn bio. Chammah's shen, t'ad rang-oardraghey as taishbyney bioagyn as ny t'ad jannoo.

Haink bea-oaylleeaght dy ve ny h-oaylleeaght er lheh 'sy 19oo eash, tra hooar magh oayllee dy row co-hroyn bunneydagh ec organeyn bioag. Nish, t'ee goll er ynsaghey ayns scoillyn as ollooscoillyn er feie ny cruinney, as ta ny smoo na millioon artyn myekione goll er soilshaghey magh dagh blein ayns earishlioaryn.

Ta ymmodee sur-vagheryn ec bea-oaylleeaght. Foddee ad goll er oardraghey rere'n torçh jeh organe bioag t'ad bentyn da: lus-oaylleeaght (studeyrys jeh lossreeyn); fliughane-oaylleeaght (studeyrys jeh fungyssyn); baagh-oaylleeaght (studeyrys jeh baaghyn); as myn-vioagh-oaylleeaght (studeyrys jeh myn-vioee). Ny keayrtyn elley, t'ad rheynnit rere mooadys ny t'ad jannoo studeyrys er, as yn aght ta shen goll er jannoo: ta bea-chemmig bentyn da kemmig bunneydagh vea; ta bea-oaylleeaght cho-vreneenagh bentyn da eddyr-obbraghey co-vreneenyn bea-oaylleeagh; ta bea-oaylleeaght chillag scrutaghey killagyn; ta fyshoaylleeaght bentyn da obbyr oltyn as coryssyn y chorp; as ta eggoaylleeaght bentyn da eddyr-obbraghey organeyn bioag as yn çhymbyllaght.

## * Animalia - Bos primigenius taurus
* Planta - Triticum
* Fungi - Morchella esculenta
* Stramenopila/Chromista - Fucus serratus
* Bacteria - Gemmatimonas aurantiaca (- = 1 Micrometer)
* Archaea - Halobacteria
* Virus - Gamma phage

## Imraaghyn
# Oaylleeaght

Ta bun **oaylleeaght** jannoo eabyn dy 'eddyn magh cre’n aght ta’n teihll gobbraghey, as bishaghey fys deiney er. Liorish saaseyn oardreilagh, ta oaylleeaght jannoo ymmyd jeh feanish loaghtagh ry-akin mychione phenomena dooghyssagh dys çhaglym fysseree, as t'ee goltscarrey y fysseree shoh dys soilshaghey magh obbraghyn ny cruinney. Ta ny saaseyn shoh goaill stiagh prowaltys (myr sampleyr, jannoo tuarastyl jeh phenomena dooghyssagh ayns çhymbyllaght stiurit) as prowaltys smooinaght. Ta fys oaylleeaght goll er feddyn liorish ronsaghey.

Ta daa vagher oaylleeaght mooar, ny tree, ny keayrtyn. Y chied ghaa, she oaylleeaght najooragh (bentyn rish phenomena najooragh) as oaylleeaght sheshoil (bentyn rish ymmyrkey as sheshaght deiney ) t'ayn. T’adsyn nyn oaylleeaghtyn treealagh. Chammah’s shen, ta oaylleeaghtyn elley ayn, ny h-oaylleeaghtyn feamagh, myr sampleyr jeshaghteyrys as oaylleeaght ny slaynt, as mooinjerys eddyr oc as oaylleeaghtyn treealagh.

Ny keayrtyn, ta sleih genmys magher elley: oaylleeaght formoil. Ta caslyssyn as anchaslyssyn ayn eddyr eshyn as oaylleeaght treealagh. Gollree, t’ee bentyn rish studeyrys oardreilagh as er çheu mooie er magher. Agh t’ee jannoo ymmyd jeh saaseyn *a priori*, cha nel saaseyn treealagh. Ta oaylleeaght formoil goaill stiagh maddaght, staddyssaght as resoon.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Bioag

| **Bea y teihill** Rheam fossylagh: Archaeagh - jiu |
| --- |
|  She organeyn bioag prokaryotagh ny *Escherichia coli* shoh |
| Rang oaylleeagh |
|

|  |  |
| --- | --- |
| (neu-rheynnit): | Bea (*Gaeabionta*)  |

 |
| Reamyn as reeriaghtyn |
| * Bea killagagh
	+ Prokaryota
		- Bacteria
		- Archaea
	+ Eukaryota
		- Bikonta
			* Rhisaria
			* Ecscavata
			* Chromalveolata
			* Plantae
		- Unikonta
			* Amoebosoa
			* Fungi
			* Animalia
* Bea neuchillagagh (veerys)
 |

Bentyn rish bea-oaylleeaght, she red bio **bioag** ny **organe bioag** (goaill stiagh baaghyn, lossreeyn, fungyssyn as mynvioee). Ayns aght ennagh, ta ny troghyn shoh ec dy chooilley organeyn bioag:

* freggyrt da brod
* geddyn sliught (goaill stiagh dooblaghey ad hene)
* aase
* freayll homeostasis

Ta organeyn un-chillagagh ayn chammah as fir yl-chillagagh, as adsyn jeant jeh ymmodee killagyn er nyn gur ry-cheilley myr kelleenyssyn as oltyn.

Ta organeyn bioag goll er eddyrscarrey ayns prokaryota as eukaryota. Rere'n sheiltynys cadjin, ta prokaryota goaill stiagh daa ream: Bacteyryn as Archaea. . Ta dy chooilley fungys, baagh as lus ny eukaryote.

Ta bun Greagish ec yn 'ockle *organe*: *ὀργανισμός* - *organismos*, jeh Shenn Ghreagish *ὄργανον* - *organon* "organe, greie, yiarn").

## Imraaghyn

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Bea-chemmig

She banglane jeh bea-oaylleeaght ee **bea-kemmig**, bentyn rish stoo kemmigagh, aawoallaghyn as obbraghyn elley ta taghyrt ayns bioagyn. T'ee scrutaghey strughtoor as obbyr rheynnyn ny killag, myr sampleyr, proteenyn, carbey-hiddraidyn, lipaidyn as co-vreneenyn bea-oaylleeagh elley. Ta cooishyn vea-chemmig goaill stiagh soe, gien-oaylleeaght, ymmyrkey far-chrackanagh ayns killagyn, as co-haaghey proteenyn.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Fyshoaylleeaght

She studeyrys er obbraghyn corpagh, bea-chemmigagh as fishigagh organeyn bioag **fyshoaylleeaght**. Ny keayrtyn, t'ad eddyrscarrey fyshoaylleeaght lossreeyn as beiyn, agh ta'n bun cheddin ec fyshoaylleeaght erbee, gys scansh da'n organe bioag ta bun y studeyrys. Myr sampleyr, fys er ny ynsaghey jeh killagyn jiastyn, foddee dy vel eh bentyn rish killagyn deiney chammah.
Ta bun Greagish er y fockle: φύσις, *physis*, "bun, dooghys"; + -λογία, *-logia*, "oaylleeaght".

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Çheer-oaylleeaght

Caslys-çheer jeh'n teihll.
She studeyrys er y teihll as ny çheeraghyn, troghyn, cummaltee as obbraghyn eck ee **çheer-oaylleeaght**.

## Giare-choontey

Ta daa vanglane mooar ec çheer-oaylleeaght: çheer-oaylleeaght deiney as çheer-oaylleeaght fishigagh. Cha nel ee y red cheddin as kaartgraafeeaght. Ga dy row fys er kaartgraafeeaght ec çheeroayllee dy cadjin, cha nee shen yn ard-obbyr oc. Ta çheeroayllee jannoo studeyrys er obbraghyn, phenomena as troghyn y teihll, chammah's eddyr-obbraghey deiney as y çhymbyllaght najooragh. T'eh bentyn rish cooishyn myr slaynt, speyr, lossreeyn, beiyn, eggoaylleeaght as fishag; myr shen, she oaylleeaght eddyr-vagheragh t'ayn.

> *mere names of places...are not geography... know by heart a whole gazetteer full of them would not, in itself, constitute anyone a geographer. Geography has higher aims than this: it seeks to classify phenomena (alike of the natural and of the political world, in so far as it treats of the latter), to compare, to generalize, to ascend from effects to causes, and, in doing so, to trace out the great laws of nature and to mark their influences upon man. This is 'a description of the world' - that is Geography. In a word Geography is a Science - a thing not of mere names but of argument and reason, of cause and effect.*
>
>

T'ad eddyrscarrey çheer-oaylleeaght ayns daa vagher: çheer-oaylleeaght deiney as çheer-oaylleeaght nheeoil. Ta çheer-oaylleeaght deiney cur tastey da'n çhymbyllaght laue-jeant: ny haghtyn ta deiney croo, toiggal as reaghey reamys, chammah's eiyrtys deiney er y çhymbyllaght. Ta çheer-oaylleeaght nheeoil scrutaghey y çhymbyllaght najooragh, as ny haghtyn ta lossreeyn, bea, thalloo, ushtey as mooar-rheynnyn eddyr-obbraghey as goll er croo..

## Imraaghyn

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Eggoaylleeaght

Chur Eugenius Warming eggoaylleeaght er bun myr keird oaylleegh
She **eggoaylleeaght** studeyrys oaylleeagh er rheynn as lhieenaraght vea as er eddyr-obbraghey eddyr organeyn as nyn jymmyltaght najooragh. Ta çhymmyltaght organeyn goaill stiagh troghyn fishigagh, foddee tuarastyl y yannoo myr sym faghteyryn neuorgaanagh lheid as grianaghey (soilshey ny greiney), speyr, as creg-oaylleeaght, as corys eggoaylleeagh orgaanagh, as eh goaill stiagh organeyn elley ta rheynn magh yn oayll.

Ta'n fockle "eggoaylleeaght" ymmydit ayns termyn ennagh lheid as eggoaylleeaght heshoil as eggoaylleeaght ghowin as ayns glare chadjin myr co-cheayllagh da'n çhymmyltaght najooragh ny yn çhymmyltaghys. Chammah as shen ta'n fockle "eggoayllyssagh" ymmydit 'sy cheeall "caarjoil da'n çhymmyltaght".

Va'n term eggoaylleeaght ny *oekologie* cummit ec y bea-oayllee Germaanagh Ernst Haeckel 'sy vlein 1866, tra chur eh baght er myr "oaylleeaght ooilley-ghoaillys jeh cochiangley yn organe lesh y çhymmyltaght." Cha ren Haeckel obbraghey er yn eie, as va'n kied teks-lioar rome-chooishagh er y vun-chooish (myrane lesh y kied choorse ollooscoillagh) screeuit liorish y lus-oayllee Danvargagh, Eugenius Warming. Ta Warming currit er enney myr kiaddeyder ny h-eggoaylleeaght er yn obbyr leah echey.

## Imraaghyn
# Fungys

| Fungys (cadjin) Fungi (oaylleeagh) Rheam fossylagh: Devonagh leah - Jiu |
| --- |
|  Veih kione y çheu hoshtal, myr y clag: *Amanita muscaria* (ny basidiomycete), *Sarcoscypha coccinea* (ny ascomycete), *black bread mold* (ny zygomycete); chytrid; as *Penicillium* (ny conidiophore). |
| Rang oaylleeagh |
|

|  |  |
| --- | --- |
| Ream: | Eukaryota  |
| (neu-rheynnit): | Opisthokonta  |
| Reeriaght: | Fungi (Linnaeus, 1753) R.T. Moore, 1980 |

 |
| Phylum |
| * Chytridiomycota
* Blastocladiomycota
* Neocallimastigomycota
* Glomeromycota
* Zygomycota
* Dikarya (g.s. Deuteromycota)
* Ascomycota
* Basidiomycota
 |

She oargane bioag eukaryotagh **fungys**, as ennym oaylleeagh y reeriaght oc **fungi**. She heterotrophyn t'ayn, as boaylley killag chitinagh oc. Y chooid smoo jeu, ta cummey sniaueyn yl-chillagagh orroo (ny **hyphae**), as ny sniaueyn shoh jannoo magh mycelium. Fir elley, t'ad nyn killagyn nyn lomarcan. Dy cadjin, ta fungyssyn geddyn sliught liorish sporeyn, dy keintyssagh ny dy neucheintyssagh. Kuse jeu, cha nod geddyn sliught, as cha nel adsyn sheelraghey agh liorish gientyn losseragh. Ta fungyssyn goaill stiagh jiastyn, shalmaneyn as lheeah. Ta mooinjerys ny s’faggys eddyr fungi as beiyn na eddyr fungi as lossreeyn. Studeyrys er fungyssyn, t’ad cur er fliughane-oaylleeaght.

## Mooinjerys ec lossreeyn as beiyn

Va fungyssyn nyn soie ayns possan ny lossreeyn rish traa liauyr, er coontey nyn mea soit. Jiu, ta reeriaght er lheh oc, as liorish ny troghyn fyshoaylleeagh as gien-oaylleeagh oc, ta mooinjerys ny s'faggys eddyr oc as beiyn na ny t'eddyr oc as lossreeyn. She heterotrophyn kemmigagh t'ayn, dy ghra myr shen, t'ad goaill stoo bea jeh co-vreneenyn orgaanagh as t'ad goaill bree jeh co-vreneenyn 'sy çhymbyllaghy mygeayrt oc. Ta shen cosoylaghey rish heterotrophyn sollys, as adsyn goaill bree jeh soilshey. Gollrish beiyn, t'ad goaill bee jeh stoo orgaanagh mygeayrt oc; son y chooid smoo, t'ad cur magh ensymeyn son dy lheie eh, as eisht soo stiagh eh.

Myr cosoylaght elley marish beiyn, ta'n daa phossan tastey carbey-hiddraid myr glycogen, agh ta lossreeyn ny hastey myr stark.

Cha nel eh er coontey nyn stayd soit nagh vel fungyssyn coontit myr beiyn; shimmey baagh t'ayn nagh vel gleashaghey son y chooid smoo, myr sampleyr faastguinyn ny corryl. Ta oyryn killagagh foddey ny strimmey na shen. Gollrish lossreeyn, ta folmidyn killag as boallaghyn killag ec killagyn 'yngyssyn.

## Imraaghyn

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Reeriaght Hostyn

|  |
| --- |
| Reeriaght Hostyn* Kingdom of England** |
|

|  |  |  |
| --- | --- | --- |
| ←    ←    ←  | **886/927–1649 1660–1707** |  →    → |

 |
|

|  |  |
| --- | --- |
|  |  |
| Brattagh | Armys Reeoil |

 |
| **Jarroo-raaDieu et mon droit* (Gaelg: *"Jee as my chiart"*) |
| Soiaghey HostynSoiaghey Reeriaght Hostyn (1603) |
| **Preeu-valley** | Winchester; Yn Mannishter Heear/Lunnin veih'n 11oo eash |
| **Çhengaghyn** | Shenn-Vaarle(de facto, derrey 1066) Anglo-Normanish (de jure, 1066 - 15oo eash) Baarle (de facto, currit ayns ynnyd y Rankish veih jerrey y 13oo eash) |
| **Reiltys** | Reeriaght |
| **Monark** |
|  - 924–939 | Athelstan |
|  - 1702–1707 | Ann |
| **Quaiyl** | Ard-whaiyl Hostyn |
|  - Quaiyl s'yrjey | Quaiyl ny Çhiarnyn |
|  - Quaiyl s'inshley | Quaiyl Hostyn |
| **Shennaghys** |  |
|  - Currit ry-cheilley liorish Athelstan | 886 |
|  - Barriaght ny Normanee | 1066 |
|  - Aachroo Hostyn | 1660 |
|  - Reeriaght vunraghtoil | 1689 |
|  - Aghtyn yn Unnaneys | 1 Boaldyn 1707 |
| **Argid** | Punt Sostynagh |

Va **Reeriaght Hostyn** (Baarle: *Kingdom of England*) ny çheer (927–1707) ayns sheear yn Oarpey veih'n nuyoo ny yn jeihoo eash derrey yn 18oo eash, traa haink covestey eddyr eh as Reeriaght ny h-Albey dy chroo çheer noa, Reeriaght y Vretyn Vooar.
# Corys tree reamyn

She corys rang-oardree bea-oaylleeagh eh **corys tree reamyn**. Ren Carl Woese cummey y corrys ayns 1977. T'eh aarheynn bea killagagh ayns tree reamyn: **archaea**, **bacteria**, as **eukaryota**.

T'eh cur trimmid er lheh er aarheynn prokaryota ayns daa phossan. 'Sy toshiaght, hug ad *Eubacteria* (*Bacteria* nish) as *Archaebacteria* (*Archaea* nish) orroo. Er bun anchaslyssyn gientagh ayns 16S rRNA, ren Woese argane dy daink rish ad nyn lomarcan veih shennayr as farrys gientagh boght echey. Myr shen, ren eh aarheynn bioagyn ayns tree ard-'uilleeaghtyn, as aarheynn
adsyn ayns reeriaghtyn. 'Sy toshiaght, va Woese cur "bun-reeriaght" ("urkingdom") er ny reamyn, derrey chroo ad "ream" ayns 1990.

## Imraaghyn
# Archaea

| Archaea Rheam fossylagh: Paleoarcheagh – Jiu |
| --- |
|  Dooie *Halobacteria* stroo NRC-1. Ta killag mysh 5μm er lhiurid. |
| Rang oaylleeagh |
|

|  |  |
| --- | --- |
| Ream: | **Archaea** Woese, Kandler & Wheelis, 1990 |

 |
| Kingdoms and phyla |
|
Crenarchaeota
Euryarchaeota
Korarchaeota
Nanoarchaeota
Thaumarchaeota |

She ream dy vynvioee eh **archaea** (un.: **archaeon**). Cha nel çheshvean killag ny mynolt far-chrackanagh erbee elley oc. Traa dy row, v'ad currit marish bacteyryn myr prokaryota ny myr reeriaght Monera, fo'n ennym *archaebacteria* ("shenn vacteyryn"). Ec y traa t'ayn, cha nel bea-oayllee goaill rish y rang-oardraghey shen. Ta shennaghys aafilleydagh er lheh oc, as shimmey scansh t'eddyr ocsyn as bioagyn elley; myr shen, ta rang-oardraghey noa oc nish myr ream er lheh 'sy chorys tree reamyn. Ta'n corys shoh eddyraghey tree banglaneyn aafilleydagh: Archaea, Bacteria as Eukaryota.

T'ad rheynn Archaea ayns kiare phyla, agh s'cosoylagh eh dy vel foddey ny smoo ayn. Cha nel monney studeyrys er ny yannoo orroo. She Crenarchaeota as Euryarchaeota ad ny phyla smoo er studeyrys.

Ta archaea jeeaghyn gollrish bacteyryn dy mennick, agh ta cummey goan ec kuse jeu; myr shen, killagyn rea kerrooagh *Haloquadratum walsbyi*. Ta gientagyn as cassanyn soe oc ta faggys d'adsyn t'ec eukaryota, myr sampleyr, ensymeyn ta jannoo aascreeu as çhyndaays. Ta troghyn elley oc gyn cosoylagh; myr sampleyr, t'ad croghey er lipaid eethyr 'syn 'ar-chrackan killagagh oc. T'ad geddyn bree jeh foddey ny smoo binn na eukaryota, veih shugyryn dys ammoiney, eaaneyn meain as eer hiddragien. Ta Haloarchaea jannoo ymmyd jeh soilshey ny greiney, as ta dooieyn elley tashtey carboan; cha dod archaeon erbee jannoo y ghaa, ga dy nod lussyn as cyanobacteria. T'ad geddyn sliught gyn keintys liorish scoltey jeesoil, cur magh buinney ny mynvrishey, agh cha dod ad jannoo sporrag.

'Sy toghiaght, v'ad credjal dy nee graihderyn barbaght v'ayn chum ayns buill varbagh, myr sampleyr, çhibbraghyn çhehey as loghyn sailjey, agh t'ad ry-akin ayns ymmodee oayll, goaill stiagh thalloo, keayn, curragh as collane deiney. T'ad cadjin er lheh 'sy cheayn.

## Imraaghyn
# Bacteyryn

| Bacteria Rheam fossylagh: Archeagh ny ny s'leaie - jiu |
| --- |
|  Caslys mynreayrtan lectraneagh leayrtagh jeh *Escherichia coli* |
| Rang oaylleeagh |
|

|  |  |
| --- | --- |
| Ream: | **Bacteria**  |

 |
| Phyla |
| * **Gram-yarrooagh/gyn far-chrackan mooie**

Actinobacteria (cooid ard G+C)
Firmicutes (cooid injil G+C)
Tenericutes (gyn boalley killag)
* **Gram-yiooldagh/far-chrackan mooie**

Aquificae
Bacteroidetes/Chlorobi
Chlamydiae/Verrucomicrobia
Deinococcus-Thermus
Fusobacteria
Gemmatimonadetes
Nitrospirae
Proteobacteria
Spirochaetes
Synergistetes
* **gyn possan**

Acidobacteria
Chloroflexi
Chrysiogenetes
Cyanobacteria
Deferribacteres
Dictyoglomi
Fibrobacteres
Planctomycetes
Thermodesulfobacteria
Thermotogae |

Ta **bacteyryn** (ennym oaylleeagh: **bacteria**) ny phossan mooar dy vynorgaanee phrokaryotagh un-chillagagh. T'ad ooilley-ynnydagh er feie ny cruinney; t'ad gaase 'sy thalloo, ayns geillyn ushtey çheh, jeeyll goul-rooragh, ushtey as kirp lossreeyn as beiyn bio. Ta mysh 40 millioon bacteyr ayns gramme dy halloo as millioon jeu ayns millileetyr dy ushtey villish; s'cosoylagh dy vel queig nonillion (5×1030) bacteyr er y chruinney. T'ad jannoo magh ayrn mooar jeh bea-chorpys ny cruinney.

Ta mysh jeig keayrt smoo bacteyryn cummal er corp deiney na ta killagyn deiney ayn. Ta ram jeu er y chrackan as biota collaneagh. Ta'n chooid smoo jeu meeskielleydagh er coontey obbraghyn y chorys jeenaght, as ta fir jeu foayssagh dooin. Ta fir elley gorlagh as t'adsyn nyn minn ymmodee çhingyssyn, myr sampleyr, yn collyr, anthracs, louraneys as yn phlaih fairaigagh. Ta gorley shymlee marroo mysh 2 villioon sleih 'sy vlein, 'syn Affrick fo-Haharagh son y chooid smoo. Ta fir lhee jannoo ymmyd jeh noi-vaagh noi bacteyryn.

## Imraaghyn

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Eukaryote

| Eukaryota Rheam fossylagh: Proterosoagh - jiu |
| --- |
|  |
| Rang oaylleeagh |
|

|  |  |
| --- | --- |
| Far-ream: | Neomura  |
| Ream: | **Eukaryota** Whittaker & Margulis,1978 |

 |
| Reeriaghtyn |
|
 Animalia
 Fungi
 Amoebosoa
 Plantae
 Chromalveolata
 Rhisaria
 Ecscavata |
| Rang-oardraghey elley |
| * Unikonta
	+ **Opisthokonta**
		- Metasoa
		- Mesomycetosoa
		- Choanosoa
		- Eumycota
	+ Amoebosoa
* Bikonta
	+ Apusosoa
	+ Rhisaria
	+ Ecscavata
	+ Archaeplastida
	+ Chromalveolata
 |

**Eukaryote** (juːˈkærɪɒt or -oʊt), she bioag eh, as ayns ny killaghyn oc, ta'n stoo gienetagh er nyn dastey sthie çheshvean baghtal (yn *eukaryon*). Ta oayllee cur **eukaryota** er y phossan. Er lhimmey jeh bacteyryn, ta ooilley organeyn bioag nyn eukaryoteyn.

Cha nel yn aght rheynn killaghyn cheddin ec eukaryoteyn as prokaryoteyn. Ayns eukaryoteyn, ta mynphiobanyn tayrn ny kroymasoomyn dooblit veih y cheilley. Ta daa haase rheynn ayn: mitosis as meiosis.

## Troyn chillaghyn eukaryotagh

Son y chooid smoo, ta killaghyn eukaryotagh feer ny smoo na prokaryoteyn. Ta ymmodee far-chrackanyn sthie as troggalyn sthie oc (ny mynoltyn), chammah as ushylagh killag jeant jeh mynphiobanyn, mynsnaieyn as mean-snaieyn. Ta paart scanshoil ec ny snaieyn as mynphiobanyn shoh son reaghey as gurneil cummey y chilley. Ta GND chillaghyn eukaryoteyn rheynnit ayns bartyn linnagh (kroymasoomyn), as rish rheynn çheshveanagh, ta rollian mynphiobanagh rheynn ny bartyn shoh.

## Troggal chillagyn eukaryotagh

Troggal chadjin chillag vaagh.
Troggal chadjin chillag lus.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |